**Broj:01-04-427/2024**

**Konjic**, **27.06.2024. godine**

Na osnovu člana 17. Statuta JU Opća bolnica Konjic, člana 20a. stav (2) Zakona o radu („Službene novine FBiH broj: 26/16 i 89/18), člana 5. Uredbe o postupku prijema u radni odnos u javnom sektoru u HNK (Službene novine HNK broj:4/19, 5/19 i 5/20), člana 3. Pravilnika o proceduri i kriterijima za prijem u radni odnos u JU Opća bolnica Konjic broj: U.O.02-12-266/2019 od 27.10.2019. godine i Odluke broj: 01-04-402/2023 od 06.07.2023. godine, Uredbe o jedinstvenim kriterijima i pravilima za zapošljavanje branioca i članova njihovih porodica u HNK („Narodne novine HNK, broj: 1/24“) Direktor JU Opća bolnica Konjic raspisuje:

**JAVNI OGLAS**

**ZA PRIJEM U RADNI ODNOS**

1. Medicinska sestra/ tehničar na bolničkim odjelima na neodređeno vrijeme ...............1 izvršilac
2. Radnik u kotlovnici- ložač na neodređeno vrijeme.....................................................1 izvršilac

**Opći uslovi za sve pozicije:**

-Da je državljanin BiH

-Da je stariji od 18 godina

-Da ima opću zdravstvenu sposobnost za obavljanje poslova radnog mjesta na koje se prijavljuju

1. **Pozicija: Medicinska sestra/**tehničar na bolničkim odjelima

* **Posebni uslovi :**
* SSS medicinska sestra/tehničar opšti smjer
* Položen stručni ispit
* Radno iskustvo na istim poslovima najmanje 6 mjeseci nakon položenog stručnog ispita
* Poznavanje rada na računaru
* Licenca za samostalan rad

**Opis** **poslova za poziciju 1. :**

Izvršava sve poslove i zadatke predviđene za medicinskog tehničara. **Stara se o** njezi i ishrani bolesnika. Asistira doktoru prilikom pregleda bolesnika. Prati bolesnike prilikom specijalisticko-konsultativnih i drugih pregleda. Učestvuje u podjeli terapije. Uredno vodi neophodnu medicinsku dokumentaciju. Stara se o sterilnosti instrumenata. Vrši zdravstvenu i higijensku njegu bolesnika. Kontroliše vitalne znake bolesnika. Asistira ljekaru i po nalogu ljekara vrši medicinsko tehničke intervencije. Sarađuje se drugim zdravstvenim radnicima. Odgovara za sredstva kojima rukuje za urednost, tačnost i za kvalitet poslova iz djelokruga svoga rada. Vodi protokol. Odgovoran je za ispravnost dokumentacije potrebne za naplatu izvršenih zdravstvenih usluga (ispravnost zdravstvenih knjižica i uputa). Stara se o snabdjevenosti ambulante potrebnim materijalom. Radi dnevni i mjesečni izvještaj. Po nalogu ljekara upućuje pacijenta na odgovarajuće terapije. Radi i druge poslove u okviru svoje stručne spreme po nalogu glavnog tehničara odjeljenja /službe i šefa odjeljenja/službe.Odgovara za sredstva kojima rukuje za urednost, tačnost i za kvalitet poslova iz djelokruga svoga rada.

Radni odnos se zasniva na neodređeno vrijeme uz obavezan probni rad u trajanju od 1 mjeseca mjeseca ukoliko kandidat prvi put zasniva radni odnos kod ovog poslodavca.

Mjesto rada: JU Opća bolnica Konjic, Bolnička b.b. Konjic

Radno vrijeme: redovno, 7,30 sati dnevno, 1. i 2. smjena te poseban oblik rada turnus

**Kao dokaz ispunjavanja općih i posebnih uslova kandidati za poziciju 1 su dužni dostaviti sljedeću dokumentaciju:**

* Prijavu (Obrazac prijave nalazi se na web stranici poslodavca, kao i na web stranici Ministarstva zdravstva, rada i socijalne zaštite HNK/Ž)
* Uvjerenje o državljanstvu ne starije od 6 mjeseci
* Potvrdu o prebivalištu (CIPS)
* Diploma o završenoj SSS
* Uvjerenje o položenom stručnom ispitu
* Uvjerenje o radnom iskustvu
* Uvjerenje /potvrda o poznavanju rada na računaru
* Licencu za samostalan rad

1. **Pozicija: Radnik u kotlovnici - ložač na neodređeno vrijeme**

**Posebni uslovi:**

* NK/SSS
* Radno iskustvo na istim poslovima u trajanju od najmanje 6 mjeseci

**Opis poslova pozicija 2.:** Za vrijeme grjene sezone:kontroliše ispravnost kotlova i cjelokupnu grijnu instalaciju. Stalno kontroliše količinu uglja o čemu izvještava šefa službe. Svakodnevnim radom i kontrolom ne dozvoljava da se prouzrokuje kvar. Pri rukovanju strogo se pridržava uputstava za rukovanje i pustanje. Pored fizičkih poslova čišćenja i održavanja kotlova i opreme u kotlovnici radi i druge poslove: pušta kotlove u rad, kontroliše nivo vode ivazduha, kontroliše ugalj za dnevnu potrošnju, zagrijanost prostorija i otklanja manje kvarove nastale u toku rada, kao otpuštanje vode na ventilima, dodavanje vazduha i drugo. Sve primjedbe manjeg i većeg značaja upisuje u dnevnik koji se vodi svakog dana, a za veći kvar obavještava rukovaoca kotlova i šefa službe. Radi i druge poslove po nalogu šefa službe. Van grijne sezone obavlja poslove koji se odnose na održavanje bolničkog kruga, rad u portirnici i druge poslove po nalogu šefa službe.

Radni odnos za poziciju 2. se zasniva na neodređeno vrijeme uz obavezan probni rad u trajanju od 1 mjeseca mjeseca ukoliko kandidat prvi put zasniva radni odnos kod ovog poslodavca.

Mjesto rada: JU Opća bolnica Konjic, Bolnička b.b. Konjic,

Radno vrijeme: redovno, 7,30 sati dnevno, 1. i 2. smjena, te poseban oblik rada turnus

**Kao dokaz ispunjavanja općih i posebnih uslova kandidati za poziciju 2. su dužni dostaviti sljedeću dokumentaciju:**

* Prijavu (Obrazac prijave nalazi se na web stranici poslodavca, kao i na web stranici Ministarstva zdravstva, rada i socijalne zaštite HNK/Ž)
* Uvjerenje o državljanstvu ne starije od 6 mjeseci
* Potvrdu o prebivalištu (CIPS)
* Diploma o završenoj Osnovnoj ili SSS
* Uvjerenje/potvrda o radnom iskustvu

Traženi dokumenti se dostavljaju u originalu ili ovjerenim kopijama ne starijim od 3 mjeseca i ne podliježu vraćanju.

U skladu sa čl. 7. stav 3. Uredbe o postupku prijema u radni odnos u javnom sektoru u HNK („Službene novine HNK“, broj: 4/19, 5/19 i 5/20) prioritet pri zapošljavanju pod jednakim uslovima imaju osobe iz čl. 1. Zakona o dopunskim pravima branilaca i članova njihovih porodica u Hercegovačko-neretvanskom Kantonu-Županiji, ukoliko ispunjavaju opće i posebne uslove radnog mjesta, te su kandidati dužni dostaviti i dodatnu dokumentaciju kojom dokazuju status korisnika prava.

U skladu sa Uredbom o jedinstvenim kriterijima i pravilima za zapošljavanje branilaca i članova njihovih porodica u HNK („Službene novine HNK“, broj: 1/24), prednost pri zapošljavanju ostvaruju osobe koje imaju prijavljeno prebivalište u HNK najmanje pet godina prije objave javnog oglasa na koji se prijavljuje, te imaju pravo na prvenstvo prilikom prvog zapošljavanja u stečenoj stručnoj spremi, koje pravo prestaje ukoliko radni odnos na osnovu takvog zapošljavanja postane radni odnos na neodređeno vrijeme. Prvenstvo pri zapošljavanju u skladu sa članom 4.stav (6) Uredbe ostvaruju lica koja ispunjavaju opće i posebne uslove za radno mjesto na koje se vrši zapošljavanje, u skladu sa kriterijima utvrđenim općim aktom poslodavca i uslovima navedene Uredbe, a koja su se našla na Listi uspješnih kandidata.

Kandidati, da bi ostvarili prioritet pri zapošljavanju, u skladu sa naprijed navedenom Uredbom (˝Službene novine HNK˝ broj 1/24) trebaju da dostave:

1. Dokumentacija kojom se dokazuje status korisnika prava, ne starije od dana objave Javnog

oglasa (Tabela),

2.Ovjerena izjava kandidata kojom izjavljuje da li je ili nije ostvario pravo na prvenstvo prilikom prvog zapošljavanja u stečenoj stručnoj spremi na neodređeno vrijeme, ne starije od dana objave javnog oglasa.

3. Dokaz da kandidat ima prijavljeno prebivalište u HNK, najmanje pet godina prije objave Javnog oglasa na koji se prijavljuje (potvrda/uvjerenje koje izdaje MUP HNK), ne starije od dana objave Javnog oglasa.

Dokumentacija kojom se dokazuje status kandidata po Uredbi o jedinstvenim kriterijima i pravilima za zapošljavanje branioca i članova njihovih porodica u HNK je prikazana u tabeli:

|  |  |  |  |
| --- | --- | --- | --- |
| Redni broj | Pripadnost branite kategoriji | Naziv dokaza - dokumenta | Organ koji ga izdaje |
| 1. | Član porodice poginulog, umrlog i nestalog borca | -Uvjerenje o statusu djeteta poginulog, umrlog i nestalog borca  -Rješenje o priznatom pravu na porodičnu invalidninu za suprugu poginulog, umrlog i nestalog borca  -Uvjerenje o učestvovanju u Oružanim snagama za  poginulog, umrlog i nestalog borca | Općinska služba za boračko- invalidsku zaštitu  Grupa za pitanja evidencija iz oblasti vojne obaveze prema mjestu prebivališta |
| 2. | Ratni vojni invalid | Rješenje o priznatom svojstvu ratnog vojnog invalida | Općinska služba za boračko- invalidsku zaštitu |
| 3. | Dobitnik ratnog priznanja i odlikovanja | Rješenje o priznatom pravu na mjesečno novčano primanje dobitniku priznanja i odlikovanja  ili uvjerenje | Općinska služba za boračko- invalidsku zaštitu  Grupa za pitanja evidencija iz oblasti vojne obaveze prema mjestu prebivališta |
| 4. | Demobilisani borac | Uvjerenje o učestvovanju u Oružanim snagama | Grupa za pitanja evidencija iz oblasti vojne obaveze prema mjestu prebivališta |
| 5. | Dijete:  Ratnog vojnog invalida  Dobitnika ratnog priznanja i odlikovanja  Demobilisanog borca. | Uvjerenje o statusu djeteta ratnog vojnog invalida:  Rješenje o priznatom pravu  a) Invalidninu,  b) Mjesečni novčani  dodatak,  c) Uvjerenje o učestvovanju u Oružanim snagama | a) i b) Općinska služba za boračko-invalidsku zaštitu  c) Grupa za pitanja evidencija iz oblasti vojne obaveze prema mjestu prebivališta. |

Direktor će imenovati Komisiju za izbor kandidata za prijem u radni odnos. Podaci o Komisiji bit će objavljeni na web stranici JU Opće bolnice Konjic.

Javni oglas ostaje otvoren 15 dana od dana objave obavjesti o raspisivanju javnog oglasa u dva dnevna lista. Tekst javnog oglasa je objavljen na web stranici JU Opća bolnica Konjic: [www.bolnicakonjic.com](http://www.bolnicakonjic.com) , web stranici Službe za zapošljavanje HNK/Ž: [www.szhn-k.ba](http://www.szhn-k.ba) i oglasnoj tabli JU Opća bolnica Konjic.

Neuredne, neblagovremene i nepotpune prijave će se odbaciti i neće se uzeti u razmatranje.

Prijave sa dokumentacijom je potrebno dostaviti najkasnije u roku od 15 dana od dana objave javnog oglasa, neposredno na protokol ustanove ili putem pošte, preporučeno na adresu:

**J.U. Opća bolnica Konjic**

**Bolnička b.b. Konjic 88400**

**sa naznakom “PRIJAVA NA JAVNI OGLAS ZA RADNO MJESTO: \_\_\_\_\_\_\_\_\_\_\_\_\_\_  
 - NE OTVARATI - ”**

Šef Službe za opšte i pravne poslove:

Omerović Minela dipl.iur.

Direktor

Prim.dr.Dženan Lepara

\_\_\_\_\_\_\_\_\_\_\_\_\_\_\_\_\_\_\_\_\_\_